

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, fakss 65071161, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.1 | 2018.gada 18.janvārī |

**11.§**

# Par atbalstu biedrības “MOTOSKI” dalībai biedrības “Publisko un privāto partnerattiecību biedrība “Zied zeme”” organizētajā projektu konkursā

# Ogres novada pašvaldība ir saņēmusi biedrības “MOTOSKI” (reģ. Nr. 40008169722, juridiskā adrese – "Krasti", Madlienas pag., Ogres nov., LV-5045) iesniegumu “Par pašvaldības līdzfinansējuma piešķiršanu biedrības “MOTOSKI” iesniegtajam projektam: “WPBO standartam atbilstoša piepūšamā sporta peintbola laukuma iegāde”” (reģistrēts Ogres novada pašvaldībā 29.09.2017., Nr.2-1.4.4./5177), kurā biedrība “MOTOSKI” informē par dalību biedrības “Publisko un privāto partnerattiecību biedrība “Zied zeme”” organizētajā projektu konkursa kārtā un projekta par āra sporta peintbola pieejamības nodrošināšanu vietējiem iedzīvotājiem īstenošanai nepieciešamo līdzfinansējumu no pašvaldības budžeta.

# Noklausoties Ogres novada pašvaldības centrālās administrācijas “Ogres novada pašvaldība” Infrastruktūras veicināšanas nodaļas vadītājas Aijas Romanovskas ziņojumu un pamatojoties uz likuma “Par pašvaldībām” 15.panta pirmās daļas 6.punktu,

**balsojot: PAR** – 14 balsis (E.Helmanis, G.Sīviņš, E.Strazdiņa, A.Purviņa, J.Iklāvs, J.Laizāns, J.Laptevs, S.Kirhnere, A.Mangulis, Dz.Žindiga, Dz.Mozule, M.Siliņš, M.Leja, E.Bartkevičs), **PRET** – nav, **ATTURAS** – nav,

Ogres novada pašvaldības dome NOLEMJ:

1. Atbalstīt biedrības “MOTOSKI” dalību valsts un Eiropas Savienības atbalsta lauku attīstībai (turpmāk – Atbalsts) “Latvijas lauku attīstības programmas 2014.-2020.gadam” 19.2.apakšpasākuma “Darbību īstenošana saskaņā ar sabiedrības virzītas vietējās attīstības stratēģiju” 2.2.apakšaktivitātē “Sabiedrisko aktivitāšu (t.sk. apmācību un interešu klubu, sociālo aprūpes vietu, kultūras, vides aizsardzības, sporta un citu brīvā laikā pavadīšanas aktivitāšu) dažādošana”, ko īsteno biedrība “Publisko un privāto partnerattiecību biedrība “Zied zeme”” sabiedrības virzītas vietējās attīstības stratēģijas 2015-2020 ietvaros, ar projektu “WPBO standartam atbilstoša piepūšamā sporta peintbola laukuma iegāde” (turpmāk – Projekts).
2. Piešķirt biedrībai “MOTOSKI” Projekta īstenošanai pašvaldības līdzfinansējumu 1000 *euro* (viens tūkstotis *euro*) no pašvaldības 2018.gada budžeta līdzekļiem, kas no kopējās projekta attiecināmo izmaksu summas veido 10%, bet Atbalsta apmērs ir 90%.
3. Uzdot Ogres novada pašvaldības centrālās administrācijas “Ogres novada pašvaldība” Finanšu nodaļai organizēt līdzfinansējuma piešķiršanu no pašvaldības 2018.gada budžeta nevalstisko organizāciju projektu atbalstam paredzētajiem līdzekļiem.
4. Uzdot Ogres novada pašvaldības centrālās administrācijas “Ogres novada pašvaldība” Kancelejai viena mēneša laikā pēc lēmuma spēkā stāšanās informēt biedrību “MOTOSKI” par pieņemto lēmumu.
5. Kontroli par lēmuma izpildi uzdot pašvaldības izpilddirektora vietniekam Pēterim Špakovskim.

(Sēdes vadītāja,

domes priekšsēdētāja E.Helmaņa paraksts)

*Lēmums stājas spēkā 2018.gada 19.janvārī*